
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 931 

2 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 3,478 
στρ. στη θέση «Βρέστα», Περιφέρειας του Δ.Δ. Συ- 
βότωντου Δήμου Συβότωντου Ν. Θεσπρωτίας .... 1 

Άρση αναδάσωσης έκτασης 3,145 στρεμμάτων, στη 
θέση «Τσακαλόλακκα» Δη μ. Διαμ. Αχλαδοχωρίου 

του Δήμου Πεταλιδίου. 2 

Άρση κήρυξης έκτασης ως αναδασωτέας. 3 

Τροποποίηση ρυμοτομικού σχεδίου πόλεως Καρδί¬ 
τσας στο Ο.Τ. 9 του τοπικού Ρ.Σ. παλινοστούντων 
προσφύγων. 4 


ΑΠΟΦΑΣΕΙΣ 

Αριθ. 2437 (1) 

Κήρυξη ως αναδασωτέας έκτασης εμβαδού 3,478 στρ. 
στη θέση «Βρέστα», Περιφέρειας του Δ.Δ. Συβότων 
του Δήμου Συβότωντου Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Των άρθρων 117παρ. 3 και 24 παρ. 1 του Συντάγμα¬ 
τος της χώρας. 

β. Του άρθρου 5 του ν. 3200/1955 «Περί διοικητικής α- 
ποκεντρώσεως», όπως αυτές τροποποιήθηκαν μεταγενέ¬ 
στερα. 

γ. Του άρθρου 7του ν. 2503/1997 (ΦΕΚ107/Α/30.5.1997) 
«Διοίκηση οργάνωση στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις». 

δ. Του ν. 998/1979 «Περί προστασίας Δασών και Δασι¬ 
κών εν γένει εκτάσεωντης χώρας» και ειδικότερα: δα) του 


άρθρου 41 παρ. 1 όπως συμπληρώθηκε με το άρθρο 1 
παρ. 8 του ν. 3208/2003 και δβ) του άρθρου 38 παρ. 1. 

2. Τις εξής διαταγές του Υπ. Γεωργίας: α) 160417/ 
1180/6.7.1980 και β) 182447/3049/24.9.1980. 

3. Την υπ’ αριθμ. Δ.Υ. 1.6.2005 πρόταση της αρμόδιας 
Δ/νσης Δασών Θεσπρωτίας σχετικά με την κήρυξη ως α¬ 
ναδασωτέας της αναφερόμενης στο θέμα έκτασης, απο¬ 
φασίζουμε: 

Κηρύσσουμε ως αναδασωτέα ιδιωτικό δάσος, τμήμα 
του κληροτεμαχίου υπ’ αριθμ. 1731, ιδιοκτησίας Νικολά¬ 
ου Σ. Κουλούρη συμπληρωματικής διανομής 1963-66 α¬ 
γροκτήματος Συβότων εμβαδού 3,478 στρ. 

Η έκταση αυτή, που βρίσκεται στην θέση «Βρέστα «του 
Δ.Δ. Συβότων Δήμου Συβότων, Ν. Θεσπρωτίας, απεικονί¬ 
ζεται με στοιχεία (Α, Β, Θ, ϋ, Ε, Ρ, Α) στο προσαρτημένο 
στην παρούσα απόφαση μας διάγραμμα , το οποίο απο¬ 
τελεί αναπόσπαστο μέρος αυτής και έχει όρια: 

Ανατολικά: Με το υπ’ αριθμ. 1738 κληροτεμάχιο. 

Δυτικά: Με αγροτικό δρόμο. 

Βόρεια: Με υπόλοιπο κληροτεμαχίου 1731. 

Νότια: Με υπόλοιπο κληροτεμαχίου 1731. 

Σκοποί της κήρυξης της ανωτέρω έκτασης ως αναδα¬ 
σωτέας είναι: η διατήρηση του δασικού χαρακτήρα αυτής 
, ο αποκλεισμός διάθεσης της για άλλη χρήση και η απο¬ 
κατάσταση της καταστραφείσας κατά το χρονικό διάστη¬ 
μα μετά το Μάρτιο του 2005 από παράνομη υλοτομία 
βλάστησης αποτελούμενης από δρυ, κυπαρίσσι κ.ά. (Η υ¬ 
πόψη έκταση πριν την καταστροφή της αποτελούσε δά¬ 
σος δρυός - κυπαρίσσου) 

Με την απόφαση αυτή δεν προκαλείται καμία δαπάνη σε 
βάρος του Κρατικού προϋπολογισμού . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

Αριθ. 2869 (2) 

Άρση αναδάσωσης έκτασης 3,145 σφεμμάτων, στη θέση 
«Τσακαλόλακκα» Δημ. Διαμ. Αχλαδοχωρίου του Δή¬ 
μου Πεταλιδίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξειςτου π.δ. 51/1987 «Καθορισμός των Περιφε¬ 
ρειών της Χώρας για το σχεδίασμά κ.λ.π. της περιφερεια¬ 
κής Ανάπτυξης». 

2. Τις διατάξεις των άρθρων 1 παρ.1 και 2, 2 παρ. 1 εδ. 
δ', παρ. 3ζ', 6 παρ. 7, εδγ'και7παρ. 2 του ν.2503/1997 «Δι¬ 
οίκηση, Οργάνωση, Στελέχωση της Περιφέρειας κ.λ.π.». 

3. Τις διατάξεις του άρθρου 44 παρ. 3 του ν. 998/1979 
«περί προστασίας των Δασών και των δασικών εν γένει ε¬ 
κτάσεων της Χώρας» όπως συμπληρώθηκε με το άρθρο 1 
παρ. 9 του ν. 3208/2003. 

4. Την υπ’ αριθμ. 16041/1180/8.7.1980 διαταγή του Υ¬ 
πουργείου Γεωργίας «Οδηγίες για τις αναδασωτέες ε¬ 
κτάσεις». 

5. Την υπ’ αριθμ. 1169/29.6.1994 απόφαση του Νομάρ¬ 
χη Μεσσηνίας με θέμα «Κήρυξη αναδασωτέας έκτασης 
3,145 στρεμ., στη θέση «Τσακαλόλακκα» κοινότητας Α¬ 
χλαδοχωρίου, Ν. Μεσσηνίας, που δημοσιεύθηκε στο Φ. Ε. 
Κ. 768/Δ/27.7.1994. 

6. Την υπ’ αριθμ. 6/2005 (με ημερομηνία 28.1.2005) α¬ 
πόφαση της Δευτεροβάθμιας Επιτροπής Επίλυσης Δασι¬ 
κών Αμφισβητήσεων Εφετείου Ναυπλίου, σύμφωνα με 
την οποία κατά την ενδικοφανή διαδικασία του άρθρου 14 
του ν. 998/1979 «περί προστασίας των δασών κ.λπ.» κρί- 
θηκε, εκτός των άλλων, αμετάκλητα ως μη δασική έκταση 
εμβαδού 3,145 στρεμμάτων, που βρίσκεται στη θέση 
«Τσακαλόλακκα» Δημ. Διαμ. Αχλαδοχωρίου του Δήμου 
Πεταλιδίου. 

7. Την υπ’ αριθ. 1030/22.3.2005 απόφαση μας περί μη α- 
σκήσεως αντιρρήσεως ενώπιον του Συμβουλίου της Επι¬ 


κράτειας της υπ’ αριθμ. 6/2005 αποφάσεως της Δευτερο¬ 
βάθμιας Επιτροπής Επίλυσης Δασικών Αμφισβητήσεων 
Εφετείου Ναυπλίου. 

8. Την υπ’ αριθμ. Οικ. 87324/7539/3.9.1997 παρ. 4 δια¬ 
ταγή του Υπουργείου Γεωργίας «Οδηγίες σχετικά με το 
χαρακτηρισμό εκτάσεων». 

9. Την υπ’ αριθμ. 114959/855 π.ε’/12.1.2000 διαταγή του 
Υφυπουργού Γεωργίας «Οδηγίες περί διαδικασίας του 
άρθρου 14 ν. 998/1979, κηρύξεως εκτάσεων ως αναδα¬ 
σωτέων και περί άρσεως της αναδάσωσης από έκταση η 
οποία κρίθηκε αμετάκλητα ως μη δασική. 

10. Την υπ’ αριθμ. 4782/6.6.2005 αναφορά του Δασαρ¬ 
χείου Καλαμάτας και προτείνει την άρση αναδάσωσης, 
της αναφερομένης στο θέμα έκτασης, αποφασίζουμε: 

Αίρουμε την αναδάσωση από δημόσια δασική έκταση 
εμβαδού 3,145 στρεμμάτων που βρίσκεται στη θέση 
«Τσακαλόλακκα» περιοχής Δημ. Διαμ. Αχλαδοχωρίου του 
Δήμου Πεταλιδίου, η οποία κηρύχθηκε αναδασωτέα με 
την υπ’ αριθμ. 1169/29.6.1994 απόφαση ΜΟ Μεσσηνίας 
(ΦΕΚ αρ. 768/Δ/27.7.1994) και η οποία με την υπ’ αριθμ. 
6/2005 απόφαση της Δευτεροβάθμιας Επιτροπής Επίλυ¬ 
σης Δασικών Αμφισβητήσεων Εφετείου Ναυπλίου κρίθη¬ 
κε αμετάκλητα ως μη δασική και προσδιορίζεται με τα 
στοιχεία Α, Β, Γ, Δ, Ε, και Α του συνημμένου τοπογραφι- 
κού διαγράμματος κλίμακας 1:1000 που αποτελεί αναπό¬ 
σπαστο μέρος της απόφασης αυτής και συνορεύει: 

Ανατολικά: Με χέρσο αγρό Αθαν. Τσατσόπουλου. 

Δυτικά: Με χέρσους αγρούς Νικ. Γκεκλγέ και κληρ. Δημ. 
Γιαννόπουλου. 

Βόρεια: Με ελαιόκτημα Στ. Κουμούτσου. 

Νότια: Με δημόσια δασική έκταση. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Τρίπολη, 28 Ιουλίου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

Αριθ. 1290 (3) 

Άρση κήρυξης έκτασης ως αναδασωτέας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 38 παρ. 1,41 παρ. 1 του ν. 
998/1979 «Περί προστασίας των δασών και των δασικών 
εν γένει εκτάσεων της Χώρας « και άρθρου 1 παρ. 8 του ν. 
3208/2003 «Περί προστασίας των δασικών οικοσυστημά¬ 
των, κατάρτιση δασολογίου, ρύθμιση εμπραγμάτων δι¬ 
καιωμάτων επί δασών και δασικών εν γένει εκτάσεων και 
άλλες διατάξεις». 

2. Τις διατάξεις του άρθρου 1 τουν. 2503/1997 «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

3. Την υπ’ αριθμ. αριθμ. 709/20.1.2005 απόφαση της 
Γεν. Γραμματέα Περιφέρειας Πελοποννήσου «Ανάθεση 
αρμοδιοτήτων και ασκήσεως αυτών κατ’ εντολή μας». 

4. Τις γενικές αρχές περί ανακλήσεως διοικητικών πρά¬ 
ξεων. 

5. Την υπ’ αριθμ. 86004/1637/4.6.1987 απόφαση του Υ- 
φυπ. Γεωργίας αριθμ. με την οποία έγινε αποδεκτή η γνω¬ 
μοδότηση υπ’ αριθμ. 417/1987 της Σννέλευσης πον Προϊ- 
σταμέναιν των Νομικών Δ/νσεων σχετικά με την άρση της 
κήρυξης εκτάσεων ως αναδασωτέων. 

6. Την υπ’ αριθμ. 1692/16.10.1989 απόφαση του Νο¬ 
μάρχη Λακωνίας «Κήρυξη ως αναδασωτέας έκτασης 
13.875 στρεμμάτων στη θέση «Αμπέλια, Ροζανίτικο Βου¬ 
νό στην περιοχή κοινότητος Βρεσθένων και Βασαρά Ν. 
Λακωνίας». 

7. Την υπ’ αριθμ. 1687/11.10.1996 απόφαση του Γεν. 
Γ ραμματέα Περιφέρειας Πελοποννήσου, με την οποία έ¬ 
γινε άρση κήρυξης ως αναδασωτέας έκτασης εμβαδού 
1.500 στρεμμάτων στη θέση «Ροζανίτικο Βουνό ή Ρόζενα» 
περιφέρειας κοινότητος Βασαρά Ν. Λακωνίας. 

8. Το υπ’ αριθμ. Δ.Υ. /21.10.2004 έγγραφο του Δ. Οι- 
νούντος που πρωτοκολλήθηκε από το Δασαρχείο Σπάρ¬ 
της με αριθμ. 3849/22.10.2004 με θέμα «Έγκριση έργου 


βελτίωσης επαρχιακού οδικού άξονα», για τη Χ.Θ. 
4+600 και 4+ 700. 

9. Τα υπ’ αριθμ. 630/11.3.2005 και 1310/3.6.2005 έγ¬ 
γραφα του Δασαρχείου Σπάρτης με τα οποία προτείνεται 
η άρση κήρυξης ως αναδασωτέας ολόκληρης της έκτα¬ 
σης των 12.375 στρεμμάτων (13.875-1.500) που αφορούν 
την υπ’ αριθμ. 1692/16.10.1989 απόφαση Νομάρχη Λα¬ 
κωνίας. 

10. Τη γραπτή εισήγηση της διεύθυνσης Δασών Ν. Λα¬ 
κωνίας υπ’ αριθ. 1289/5.7.2005 με την οποία προτείνεται 
άρση κήρυξης έκτασης ως αναδασωτέας, σε συνολικό 
εμβαδόν 2.038 στρεμμάτων (τμήμα 1 με στοιχεία Α, Β, Γ, 
... Ν, Α), εμβαδού 2.000 στρεμμάτων, και (τμήμα 2 με στοι¬ 
χεία 1,2), εμβαδού 38 στρεμμάτων, όπως αυτή απεικονί¬ 
ζεται στο επισυναπτόμενο απόσπασμα χάρτη Γ.Υ.Σ. έ¬ 
τους 1977 «ΣΠΑΡΤΗ» κλίμακας 1: 50000, αποφασίζουμε: 

α) Ανακαλούμε την υπ’ αριθμ. 1692/16.10.1989 απόφα¬ 
ση του Νομάρχη Λακωνίας, για έκταση εμβαδού 2088 
στρεμμάτων όπως αυτή απεικονίζεται στο επισυναπτόμε- 
νο απόσπασμα χάρτη Γ.Υ.Σ. έτους 1977 «ΣΠΑΡΤΗ» κλίμα¬ 
κας 1: 50000, με στοιχεία (τμήμα 1 με στοιχεία Α, Β, Γ,. 

Ν, Α), εμβαδού 2.000 στρεμμάτων, και (τμήμα 2 με στοι¬ 
χεία 1,2), εμβαδού 38 στρεμμάτων, της Διεύθυνσης Δα¬ 
σών Ν. Λακωνίας, και αποτελεί αναπόσπαστο μέρος της 
παρούσης. 

β) Για το υπόλοιπο τμήμα εμβαδού 12.375 - 2038 = 
10.337 στρεμμάτων εξακολουθεί να ισχύει η υπ’ αριθμ. 
1692/16.10.1989 απόφαση του Νομάρχη Λακωνίας εξαι- 
ρουμένων όλων των εντός αυτής ευρισκομένων αγροτι¬ 
κών εκτάσεων. 

γ) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 5 Ιουλίου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

Αριθ.3516 (4) 

Τροποποίηση ρυμοτομικού σχεδίου πόλεως Καρδίτσας 
στο Ο.Τ. 9 του τοπικού Ρ.Σ. παλινοστούντων προσφύ¬ 
γων. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του ν.δ/τοςτης 17.7.1923 (ΦΕΚ223/Α’) 
«περί σχεδίων πόλεων κ.λ.π.», όπως μεταγενέστερα τρο¬ 
ποποιήθηκε και συμπληρώθηκε και δη τα άρθρα 3 και 70 
αυτού. 

2) Τις διατάξεις του άρθρου 8 του ν. 3200/1955 (ΦΕΚ 
97/Α). 

3) Τις διατάξεις του άρθρου 10 του ν. 3044/2002 (ΦΕΚ 
197/Α’) σύμφωνα με το οποίο τροποποιήθηκε το άρθρο 29 
του Ν. 2831/2000 (ΦΕΚ 140/Α’). 

4) Τις διατάξεις του ν. 2218/1994 (ΦΕΚ 90/Α’) «περί ι- 
δρύσεως Νομαρχιακής Αυτοδιοικήσεως κ.λπ.», όπως με¬ 
ταγενέστερα τροποποιήθηκε και συμπληρώθηκε. 

5) Το από 6.4.2000 (ΦΕΚ237/Δ712.4.2000) π.δ/γμα σύμ¬ 
φωνα με το οποίο εγκρίθηκε τοπικό ρυμοτομικό σχέδιο 
στην πόλη της Καρδίτσας για την ανέγερση κτιρίων των 
παλινοστούντων. 

6) Την υπ’ αριθμ. 250/2005 απόφαση του Δημοτικού 
Συμβουλίου του Δήμου Καρδίτσας σύμφωνα με την οποία 
αποφασίζεται η τροποποίηση του ρυμοτομικού σχεδίου 
της πόλεως Καρδίτσας στην περιοχή των παλινοστού- 
ντων προσφύγων στο Ο.Τ. 9. 

7) Την υπ’ αριθμ. 2953/28.7.2005 εισήγηση της Διευ- 
θύνσεως Πολεοδομίας προς το ΣΧΟΠ Ν.Α. Καρδίτσας. 


8) Την υπ’ αριθμ. 16/2005 γνωμοδότηση του ΣΧΟΠ Ν.Α. 
Καρδίτσας, σύμφωνα με την οποία γνωμοδοτεί υπέρ της 
προτεινόμενης τροποποιήσεως. 

9) Το γεγονός ότι από τις κανονιστικές διατάξεις της πα¬ 
ρούσας αποφάσεως, δεν προκαλείται δαπάνη εις βάρος 
του οικείου Δήμου, όπως και από το υπ’ αριθμ. 3059/ 
28.6.2005 έγγραφο του Δήμου Καρδίτσας, προκύπτει. 

Επειδή με την τροποποίηση η οποία αφορά χαρακτηρι¬ 
σμό χώρου για την ανέγερση υποσταθμού της ΔΕΗ σε οι¬ 
κοδομήσιμο χώρο, χωρίς να θίγονται κονόχρηστοι χώροι, 
θα γίνουν έργα της ΔΕΗ για την παροχή ηλεκτρικού ρεύ¬ 
ματος στην περιοχή, γι’ αυτό, αποφασίζουμε: 

Τροποποιούμε το ισχύον ρυμοτομικό σχέδιο της πόλε¬ 
ως Καρδίτσας στο Ο.Τ. 9 του τοπικού ρυμοτομικού σχεδί¬ 
ου των παλινοστούντων ως εξής: 

Στο Ο.Τ. 9 και στο βόρειο τμήμα του χαρακτηρίζεται χώ¬ 
ρος σαν χώρος ανεγέρσεως υποσταθμού της ΔΕΗ. 

Ο χώρος αυτός είναι διαστάσεων 9,00πι χ 9,00πι = 
81 ,00γπ2 και φαίνεται στο ρυμοτομικό διάγραμμα, το ο¬ 
ποίο συνοδεύει την παρούσα. 

Η ισχύς της παρούσας αρχίζει από την ημέρα της δημο- 
σιεύσεωςτης στην Εφημερίδα της Κυβερνήσεως. 

Η απόφαση αυτή με το συνοδεύον ρυμοτομικό δια- 
γράμμα να δημοσιευθεί στην Εφημερίδα της Κυβερνήσε¬ 
ως. 

Καρδίτσα, 3 Αυγούστου 2005 
Ο Νομάρχης 

ΒΑΣΙΛΕΙΟΣ ΑΝΑΓΝΩΣΤΟΠΟΥΛΟΣ 

